OzLabs/hebrew-wiki-articles huggingface dataset:
עז א-דין בן עבד א-סלאם

אבו מוחמד עז א-דין עבד אל-עזיז בן עבד א-סלאם בן אבי אל-קאסם בן חסן א-סולמי א-שאפעי (בערבית: أبو محمد عز الدين عبد العزيز بن عبد السلام بن أبي القاسم بن حسن السُّلَمي الشافعي) אשר היה מכונה גם "גדול החכמים", היה אחד מאנשי הדת החשובים ביותר בהיסטוריה של האסלאם, ומפוסקי ההלכה החשובים ביותר באסכולה השאפעית. בנוסף להיות פוסק הלכה, היה אבן עבד א-סלאם גם תאולוג.

== ביוגרפיה ==
=== שנותיו הראשונות ===
עז א-דין אבן עבד א-סלאם נולד בדמשק, בשנת 1181. כבר בצעירותו קיבל חינוך בתחומים השונים של הסופיזם, תאולוגיה, פיקה ושריעה. אחד מהמורים אצלם הוא למד היה אבו אל-חסן א-שאד'לי, מייסד מסדר השאד'זליה.

=== מעצרו ===
בהיותו נותן דרשות באחד המסגדים בדמשק, הוא התריס ויצא בגלוי נגד המנהגים שהיו נהוגים בקרב הדרשנים האחרים בתקופתו בדמשק, בין היתר הוא סירב ללבוש בגדים שחורים, וסירב לשאת ברכות ושבחים לאנשי השלטון. כתוצאה מכך הוא נכלא, ולאחר שחרור הוא עזב את דמשק והגר לקהיר.

=== במצרים ===
במצרים, זכה בן עבד א-סלאם למעמד גבוה מאוד, ואף מונה לתפקיד שופט ופוסק הלכה רשמי. בהמשך חייו הוא פרש מתפקידו כשופט והחל לעסוק בהוראת ההלכה האסלאמית על פי האסכולה השאפעית. ישנם היסטוריונים הגורסים כי הוא היה בין הראשונים שלימדו את תחום פרשנות הקוראן במצרים, ויש כאלה שאף טוענים שהוא היה הראשון.

== פטירה ==
עז א-דין עבד א-סלאם נפטר בקהיר בשנת 1262.

== תלמידיו ==
בין תלמידיו הבולטים של עז א-דין בן עבד א-סלאם היו: אבראהים בן אל-עז בן עבד א-סלאם, עבד א-לטיף בן אל-עז בן עבד א-סלאם, אבן דקיק אל-עיד, אבו שאמה אל-מקדיסי, עבד א-רחמאן בן אבראהים אל-פזארי, שהאב א-דין אל-קראפי.

== כתביו ==
עז א-דין עבד א-סלאם כתב טקסטים רבים בנושאים שונים במהלך חייו, ביניהם הכותרים שלהלן:
* "תפסיר אל-עז בן עבד א-סלאם" (בערבית: تفسير العز بن عبد السلام): ספר העוסק פרשנות של הקוראן.
* "קיצור צחיח מוסלם" (مختصر صحيح مسلم)
* "ההבדל בין האסלאם והאמונה" (الفرق بين الإسلام والإيمان): ספר העוסק בתאולוגיה.
* "מקאסד א-צלאת" (مقاصد الصلاة): טקסט העוסק בהלכות הצלאה.
* "מקאסד א-צום" (مقاصد الصوم): טקסט העוסק בהלכות הצום באסלאם.
* מנאסכ אל-חג' (مناسك الحج): טקסט העוסק בחג'.
* "אל-קוואעד אל-כּברא" (القواعد الكبرى): טקסט בנושא שורשי ההלכה באסלאם.
* "מסאאל א-טריקה פי עלם אל-חקיקה" (مسائل الطريقة في علم الحقيقة): טקסט העוסק בסופיות.

== הערות שוליים ==

קטגוריה:מוסלמים
קטגוריה:ילידי 1181
קטגוריה:נפטרים ב-1262
RU.TV

RU.TV - הוא ערוץ מוזיקה רוסי. ערוץ זה היא סוג של גרסת וידאו של רוסקויה רדיו. מאז 18 בינואר 2017, ערוץ RU.TV עבר לתבנית השידור של 16:9 והשיק את גרסת ה-HD
<ref>https://ru.tv/press/RUnews/644326</ref>.

לערוץ RU.TV מספר תדרים משדרים, אנלוגיים בערים רוסיות, והוא אחד הערוצים שבהם נשמרת הפרסומת לאחר כניסתו לתוקף ב -1 בינואר 2015 חוק האוסר פרסומת בערוצי גישה בתשלום.

== פרסי המוזיקה RU.TV ==
פרסי המוזיקה הטלוויזיונית RU.TV הוענקו למוזיקאים רוסיים מתחום הפופ מאז 2011. המרכיב העיקרי בטקס פרסי RU.TV הוא הצגת הפרסים הנחשקים - פסלונים בצורת סמובר. המועמדים ב -16 קטגוריות נקבעים על ידי חבר המושבעים, וההחלטה הסופית מוטלת על הקהל. למי מהאמנים יש את המעריצים המסורים ביותר, ושיריהם זכו במצעד המדינה וליבם של המעריצים, ידועה רק ביום הטקס.

== קישורים חיצוניים ==

* 

== הערות שוליים ==

קטגוריה:ערוצי טלוויזיה רוסיים
קטגוריה:ערוצי מוזיקה
לירז אוחנה

לירז אוחנה (נולדה ב-28 ביוני 1999) היא כדורגלנית ישראלית, המשחקת כקשרית בקבוצת בנות נתניה בליגת העל בכדורגל נשים.

==קריירה==
===מועדונים===
אוחנה עוסקת בספורט מגיל צעיר, ולפני שהחלה בקריירה ככדורגלנית עסקה בכדורסל, טניס וקפוארה. סבה הוא מאיר ויצמן, מאמן שחקני נוער לשעבר, בין השאר בהפועל תל חנן ומכבי נווה יוסף חיפה. דודה הוא הבלם עידן ויצמן.

בגיל 11 הצטרפה אוחנה לאס"א תל אביב, לאחר שבמשך מספר שנים התאמנה ושיחקה בקבוצות ילדים. תחילה הייתה מתאמנת בשורות הקבוצה בלבד, משום שלא היה ברשותה כרטיס שחקן, ומאוחר יותר העניין סודר והישא שיחקה בקבוצת הנערות והבוגרות של המועדון עד לעונת 2017/18. הייתה שותפה לזכיית המועדון בגביע המדינה לעונת 2016/2017.

לקראת עונת 2018/19 הצטרפה לבנות נתניה.

===נבחרת ישראל===
אוחנה רשמה הופעה אחת בנבחרת ישראל עד גיל 16 נגד נבחרת טורקיה, במסגרת טורניר פיתוח של אופ"א. בנוסף, רשמה חמש הופעות בנבחרת ישראל עד 17, במסגרת מוקדמות אליפות אירופה, נגד נבחרות קזחסטן, בולגריה, דנמרק, ויילס והונגריה. לזכותה גם הופע האחת בנבחרת ישראל עד גיל 19, נגד נבחרת גרמניה, במסגרת שלב העילית של אליפות אירופה.

בשנים 2013 ו-2017 הופיעה במדי הנבחרת במכביה התשע-עשרה והמכביה העשרים, בהתאמה.

==תארים==
===אס"א תל אביב===
* גביע המדינה: 2016/2017

==קישורים חיצוניים==

* [https://www.football.org.il/players/player/?player_id=132411 פרופיל] באתר ההתאחדות לכדורגל בישראל

קטגוריה:כדורגלניות ישראליות
קטגוריה:כדורגלנים ישראלים
קטגוריה:כדורגלניות אס"א תל אביב
קטגוריה:ישראליות שנולדו ב-1999
קטגוריה:ישראלים שנולדו ב-1999
אריק פון רוזן

הרוזן פון רוזן (1919)
הרוזן קרל גוסטב בלומפילד אריק פון רוזן (בשוודית: Carl Gustaf Bloomfield Eric von Rosen; 2 ביוני 1879 בסטוקהולם – 25 באפריל 1948, סיפשולמן, סטוקהולם) היה דוקטור לשם כבוד שוודי, מצנט, חוקר, אתנוגרף ודמות בולטת בשוודיה.

== ביוגרפיה ==
פון רוזן היה נשוי לברונית מרי פוק (1886–1967) עמה נולדו לו שישה ילדים: ביורן (נולד בשנת 1905), מרי (נולד ב־1906), קרל גוסטב פון רוזן (נולד ב־1909), בריגיטה (נולדה בשנת 1913), אגיל (נולד בשנת 1919) ואנה (נולד בשנת 1926).

אביו של אריק פון רוזן היה הרוזן קרל גוסטב פון רוזן ואמו הייתה אלה קרלטון מור מפילדלפיה, פנסילבניה, נצר למשפחת וינטרופ.<ref></ref> סבתו הייתה הסופרת והפילנתרופית קלרה ג'סאפ מור . הוא היה אחיו של הרוזן קלרנס פון רוזן. נכדו (דרך בירגיטה) הוא במאי הקולנוע פיטר נסטלר, שב-2009 עשה סרט על רוזן בשם מוות ושטן (Tod und Teufel).<ref></ref>

=== יחסיו עם הרמן גרינג ===
פון רוזן הפך לגיסו של הרמן גרינג כשאחותה של אשתו, קארין פון קנטזוב, התחתנה עם גרינג. הזוג התוודע כשגרינג הטיס את אריק פון רוזן במזג אוויר גרוע מסטוקהולם לטירת רוקלסטאד, באגם באוון בסורמלנד, שוודיה. בשל תנאי מזג האוויר הגרועים נאלץ גרינג להישאר בטירה. שם התוודע לאחותה של אשתו של פון רוזן, קארין פון קנטזוב. באותה תקופה היא הייתה נשואה לקצין שוודי, אך תהיה אהבתו הגדולה ואשתו לעתיד של הנאצי.

== צלב הקרס של פון רוזן ==
אריק פון רוזן השתמש בצלב קרס כסמל אישי. במקור הוא ראה את הסמל באבני ראשה בגוטלנד, בזמן שהיה בבית הספר. בידיעה שהסמל מסמל מזל טוב עבור הוויקינגים, הוא ניצל את הסמל וסימן אותו על כל מזוודותיו כשיצא למסע לדרום אמריקה בשנת 1901. הסמל נמצא גם בבקתת הציד שהוא פיקד על איוואר טנגבום, במה שכיום הוא שמורת הטבע יוקסטוגוסקוגן, בשנת 1909. בהיותו ידיד של פינלנד, במרץ 1918 הוא נתן למדינה העצמאית החדשה מטוס, מה שציין את תחילתו של חיל האוויר הפיני. המטוס, מדגם MS Parasol / Thulin D, סומן בתג שלו, צלב קרס כחול על רקע לבן. חיל האוויר הפיני אימץ את הסמל הזה כסמל לאומי שלהם.<ref></ref>

גרינג הבחין בצלב הקרס במהלך שהותו בשוודיה ובטירתו של פון רוזן (כשהסמל הולחם לחתיכת מתכת ליד האח). עם זאת, צלב הקרס של המפלגה הנאצית הגרמנית אומץ כבר בשנת 1920, שנתיים לפני שגרינג פגש את אדולף היטלר.

== קישורים חיצוניים ==

* 

== הערות שוליים ==

 

קטגוריה:מגלי ארצות שוודים
קטגוריה:אישים משתפי פעולה עם הנאצים
קטגוריה:ילידי 1879
קטגוריה:שוודים שנפטרו ב-1948
יחסי אירלנד–מקסיקו

יחסי אירלנד–מקסיקו הם היחסים הדו-צדדיים שבין הרפובליקה של אירלנד לבין המדינות המקסיקניות המאוחדות. לאירלנד שגרירות במקסיקו סיטי ואילו למקסיקו שגרירות בדבלין.

== היסטוריה ==
במהלך הכיבוש הספרדי במקסיקו, כמה אנשים ממוצא אירי הגיעו לעמדות השפעה, כמו חואן אודונו, שהיה המשנה למלך האחרון. מאז מתן העצמאות למקסיקו, אירים רבים היגרו למקסיקו ותרמו לבניינה. במהלך מלחמת ארצות הברית–מקסיקו (1846–1848) אירים רבים בארצות הברית נטשו את עבודתם והצטרפו לכוחות המקסיקניים מכיוון שחשו כי מדובר באפליה ורדיפה של קתולים על ידי אמריקאים שאינם קתולים. אחד הגדודים האיריים היה גדוד פטריק הקדוש שנלחם לצד המקסיקנים בקרב בואנה ויסטה וקרב צ'ורובוסקו בין היתר.

שתי המדינות כוננו יחסים דיפלומטיים ביניהן ב-10 בינואר 1974. תחילה, מקסיקו יוצגה באירלנד על ידי שגרירותה בלונדון, בריטניה, ואירלנד יוצגה על ידי שגרירותה בוושינגטון די. סי., ארצות הברית, עד שב-1990 שתי המדינות הסכימו על פתיחת נציגויות דיפלומטיות. ביוני 1991 פתחה מקסיקו שגרירות בדבלין, ואירלנד פתחה שגרירות במקסיקו סיטי בספטמבר 1999.

== סחר ==
שגרירות מקסיקו בדבלין
בשנת 2019 עמד היקף הסחר בין המדינות על כ-2.2 מיליארד דולר. אירלנד ייצאה למקסיקו סחורות בשווי כולל של 1.8 מיליארד דולר, עיקרן הוא שמנים אתריים, בשמים, מוצרי קוסמטיקה וכן מוצרים רפואיים, ואילו מקסיקו ייצאה לאירלנד סחורות בהיקף של 409 מיליון דולר, הבולטות שבהן הן ציוד אופטי, מכונות, דוודים וציוד אלקטרוני.

== הברחת סמים ==
ב-2013 פרסמה סוכנות היורופול כי "קרטלי הסמים המקסיקניים סימנו את אירלנד ואת היבשת כיעד למכירות הקוקאין והקנאביס" וכן שקיימות "ראיות שהקרטלים המקסיקניים משתמשים באירלנד כתחנת ביניים בדרכם לאירופה."

בשנת 2016 נחשף שמנהיג הכנופיה האירי כריסטי קיניין שיתף פעולה עם קרטל סינלואה לייבוא קוקאין לאירלנד דרך פרו.

== קישורים חיצוניים ==

*

== הערות שוליים ==
מארק אנדרוז (מתאבק)

מארק אנדרוז (באנגלית: Mark Andrews; נולד ב-25 בינואר 1992) הוא מתאבק ולשי, המופיע בארגון ההיאבקות WWE כחלק ממחלקת בריטניה של התוכנית NXT, ה-NXT UK. הוא מוכר בעיקר בשל תקופתו בארגון ההיאבקות Total Nonstop Action Wrestling (TNA), שבו הופיע תחת שם הבמה מאנדרוז. הוא הבסיסט והסולן למחצה של להקת Junior.

==קריירה מוזיקלית==

אנדרוז הוא חבר בלהקת הפופ פאנק הנקראת בשם Junior, שבה הוא הסולן למחצה והבסיסט. מספר מתאבקים השתתפו בקליפים של הלהקה, כולל מאט הארדי וטיגן נוקס.

==חיים אישיים==

אנדרוז הוא מייסד שותף של "Defend Indy Wrestling", מותג בגדים למעריצי ארגוני ההיאבקות העצמאיים. אנדרוז יצר את המותג בשנת 2011 ביחד עם המתאבקים הבריטיים אדי דניס ופיט דאן. מותג זה מייצר חולצות טי, קפוצ'ונים ופריטי לבוש אחרים.

==דיסקוגרפיה==
===אלבומים===
* Beautiful Life (2019)

===מיני אלבומים===
* Split EP (עם פירס מורגן) (2016)
* Juniorland (2015)
* This Town Sucked Anyways (2014)

==אליפויות והישגים==
* הישגים בארגון ההיאבקות Attack! Pro Wrestling
** אליפות Attack! 24/7 (5 פעמים)
* אליפות גביע הזוגות של !Attack (פעם אחת) <small> - עם ניקסון ניוול</small>
* הישגים בארגון ההיאבקות Celtic Wrestling - CW
** אליפות הזוגות של CW (פעם אחת) <small> - עם טומי דין</small>
** טורניר ליל כל הקדושים (2008)
* הישגים בארגון ההיאבקות Chikara
** Rey de Voladores (2015)
* הישגים בארגון ההיאבקות Combat Sports Federation - CSF
** אליפות All-Nations במשקל כבד של CSF (פעם אחת)
* הישגים בארגון ההיאבקות Dragon Pro Wrestling
** אליפות All Wales (פעם אחת)
* הישגים בארגון ההיאבקות Fight! Nation Wrestling - FNW
** האליפות הבריטית של FNW (פעם אחת)
** טורניר האליפות הבריטית של FNW (2016)
* הישגים במגזין ההיאבקות Pro Wrestling Illustrated - PWI
** PWI דירג אותו במקום ה-165 מתוך 500 המתאבקים הטובים ביותר לשנת 2016
* הישגים בארגון ההיאבקות Progress Wrestling
** אליפות העולם של Progress (פעם אחת)
** אליפות הזוגות של Progress (פעם אחת) <small> - עם אדי דניס</small>
** טורניר אליפות הזוגות של Progress (2014) <small> - עם אדי דניס</small>
* הישגים בארגון ההיאבקות Total Nonstop Action Wrestling
** TNA British Boot Camp 2
* הישגים בארגון ההיאבקות World Wrestling Entertainment - WWE
** אליפות הזוגות של NXT UK (פעם אחת) <small> - עם פלאש מורגן ובסטר</small>

==קישורים חיצוניים==

קטגוריה:מתאבקים מקצוענים ולשים
קטגוריה:מתאבקי ה-WWE
קטגוריה:מתאבקי ה-NXT
קטגוריה:מתאבקי Impact Wrestling
קטגוריה:בריטים שנולדו ב-1992
קיריל לבניקוב

קיריל ניקולאייביץ' לבניקוב (ברוסית: Кирилл Николаевич Левников; נולד ב-11 בפברואר 1984) הוא שופט כדורגל מקצועי ברוסיה, בעבר כדורגלן.

קיריל לבניקוב נולד בלנינגרד למשפחת כדורגלן ושופט כדורגל ניקולאי לבניקוב.

הוא שיחק בקבוצת פריימורץ סנקט פטרסבורג (2002), פסקוב-2000 (2003), סאליוט אנרגיה בלגורוד (2005), סבר מורמנסק (2007), דינמו-2 סנקט פטרבורג (2007), יברוסטרוי וסוולוז'סק (2008-2009).

מאז 2013 שופט במשחקי ליגת העל הרוסית. מאז 2016, שופט פיפ"א<ref></ref>. הוא נכלל בצוות שופטים של מוקדמות מונדיאל 2022 ובמרץ 2021 היה שופט במשחק של אנגליה מול סן מרינו.

== קישורים חיצוניים ==

* [http://rfpl.org/rfpl/arbitr/arbitr_3770.html פרופיל], באתר הפרמייר ליג הרוסי בכדורגל

== הערות שוליים ==

קטגוריה:כדורגלנים רוסים
קטגוריה:שופטי כדורגל רוסים
קטגוריה:כדורגלני דינמו סנקט פטרבורג
קטגוריה:סנקט פטרבורג: כדורגלנים
קטגוריה:רוסים שנולדו ב-1984
ולדיסלב בזבורודוב

ולדיסלב יורייביץ' בזבורודוב (ברוסית: Владисла́в Ю́рьевич Безборо́дов; נולד ב-15 בינואר 1973, לנינגרד, רוסיה, ברית המועצות) הוא שופט כדורגל רוסי. כדורגלן עבר.

== ביוגרפיה ==
בשנת 1991, הוא שיחק במדי זניט, לאחר מכן נסע ללמוד בארצות הברית במשך שש שנים, שם קיבל את התואר הראשון בניהול ספורט ומנהל עסקים<ref>[http://www.sport-express.ru/newspaper/2009-12-25/4_1/ 15 открытий сезона-2009 • Владислав Безбородов], «Спорт-Экспресс», 25.12.2009</ref>. הוא חידש את הקריירה שלו כשחקן ושיחק במדי דינמו סנקט פטרבורג, ושיחק גם בלטביה (ונטפילס) ובבלארוס (דינמו מינסק, שחטיור סליהורסק, טורפדו-סק"א מינסק)

בשנת 2000, במדי ונטספילס בשמינית גמר גביע לטביה נגד צסיס, הוא הבקיע 7 שערים<ref></ref>.

הוא החל את הקריירה השיפוטית שלו בשנת 2001. הוא שופט בליגה הבכירה מאז 2007.

בשנת 2009 הוא תפס את המקום השלישי בתחרות עיתון ספורט אקספרס והוא נכלל ברשימת חמשת השופטים הראשונים על פי CFA. הוא שופט פיפ"א וכלול בקבוצה הראשונה של שופטי אופ"א.
== קישורים חיצוניים ==

* [http://www.sport-express.ru/newspaper/2008-03-14/10_2/ שופטי אליפות רוסיה 2008], באתר ספורט-אקספרס, 14 במרץ 2008
* [http://zenit-history.ru/index.php/sezony/21-igroki-b/51-bezborodov-vladislav-yurevich פרופיל], באתר zenit-history.ru

== הערות שוליים ==

קטגוריה:כדורגלנים רוסים
קטגוריה:כדורגלנים סובייטים
קטגוריה:חלוצי כדורגל רוסים
קטגוריה:חלוצי כדורגל סובייטים
קטגוריה:סנקט פטרבורג: כדורגלנים
קטגוריה:כדורגלני שחטיור סליהורסק
קטגוריה:כדורגלני דינמו מינסק
קטגוריה:כדורגלני ונטספילס
קטגוריה:כדורגלני דינמו סנקט פטרבורג
קטגוריה:כדורגלני זניט סנקט פטרבורג
קטגוריה:שופטי כדורגל רוסים
קטגוריה:רוסים שנולדו ב-1973
Dear Hate

Dear Hate (בעברית: שנאה יקרה) הוא סינגל שיווקי שהוקלט על ידי הזמרת-יוצרת האמריקאית מארן מוריס, ביחד עם וינס גיל.<ref name=":0"></ref><ref name=":1"></ref> השיר יצא לאור ב-6 באוקטובר 2017, על ידי חברת התקליטים סוני מיוזיק אנטרטיינמנט, כסינגל שלא מתוך אלבום.<ref name=":0" /><ref name=":1" />

השיר הגיע למקום ה-18 במצעד שירי הקאנטרי.<ref></ref>

== רקע וכתיבה ==
השיר נכתב על ידי מארן מוריס, דייוויד הודג'ס וטום דאגלס והופק על ידי בראד היל.<ref name=":0" /> השיר עוסק בניצחון של האהבה, על השנאה. מוריס ביצעה את השיר מתחילת הקריירה שלה, אך זו יצאה כסינגל שיווקי רק באוקטובר 2017.<ref name=":0" /> השיר יצא כסינגל שיווקי יממה לאחר ההטבח בסטריפ של לאס וגאס.<ref name=":0" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-10 מיליון השמעות.<ref></ref>

== ביקורת ופרסים ==
השיר זכה לביקורות חיוביות, תוך שהועמד בקטגוריות רבות בטקסי פרסים שונים ואף קיבל מועמדות בטקס פרסי האקדמיה למוזיקת קאנטרי, בקטגוריית "אירוע הווקאל של השנה".<ref></ref> בנוסף לכך, קיבל מועמדות בטקס פרסי איגוד מוזיקת הקאנטרי, בקטגוריית "האירוע הווקאלי של השנה", גם כן.<ref></ref>

בטקס פרסי גראמי שהתקיים בשנת 2019, קיבל מועמדות בקטגוריית "ביצוע הקאנטרי הטוב ביותר של צמד/להקה".<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref></ref>
|פלטינה
|58,000
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|6 באוקטובר 2017
|הזרמת מוזיקה • הורדה דיגיטלית
|סוני מיוזיק
|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2017
קטגוריה:שירי מארן מוריס
קטגוריה:שירים באנגלית
קטגוריה:שירים שנכתבו על ידי מארן מוריס
Common

Common (בעברית: משותף או נפוץ) הוא סינגל שיווקי שהוקלט על ידי הזמרת-יוצרת האמריקאית מארן מוריס, ביחד עם זמרת הקאנטרי ברנדי קרלייל, מתוך אלבום האולפן השני שלה מוריס, Girl.<ref name=":1"></ref><ref name=":2"></ref> השיר יצא לאור ב-8 בפברואר 2019, על ידי חברת התקליטים קולומביה נאשוויל, כסינגל השיווקי הראשון מתוך האלבום.<ref name=":1" /><ref name=":2" />

השיר הגיע למקום ה-47 במצעד שירי הקאנטרי.<ref></ref>

== רקע וכתיבה ==
השיר נכתב על ידי מארן מוריס, גרג קורסטין ושרה אהרונס והופק על ידי גרג קורסטין.<ref name=":1" /> בשיר יש שימוש בכינור שנעשה על ידי סונג לי וצ'רלי בשאראט, סינתיסייזר שנעשה על ידי גרג קורסטין, פסנתר שנעשה על ידי קורסטין, כלי הקשה שנעשה על ידי קורסטין וכדומה.<ref name=":1" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-12 מיליון השמעות.<ref></ref>

== ביקורת ופרסים ==
השיר זכה לביקורות חיוביות. בטקס פרסי גראמי שהתקיים בשנת 2020, קיבל מועמדות בקטגוריית "ביצוע הקאנטרי הטוב ביותר של צמד/להקה".<ref></ref>

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|8 בפברואר 2019
|הזרמת מוזיקה • הורדה דיגיטלית
|קולומביה נאשוויל
|<ref name=":1" />
|}

== קישורים חיצוניים ==

== הערות שוליים ==

קטגוריה:שירי 2017
קטגוריה:שירי מארן מוריס
קטגוריה:שירים באנגלית
קטגוריה:שירים שנכתבו על ידי מארן מוריס
קטגוריה:שירים שהופקו על ידי גרג קורסטין
בנוונטו (כדורגל)

בנוונטו קאלצ'ו (באיטלקית: Benevento Calcio, או בקצרה, בנוונטו) הוא מועדון כדורגל איטלקי מהעיר בנוונטו, שבמחוז קמפניה, המשחק כיום בסרייה ג'.

צבעי המועדון הם אדום וצהוב.

==היסטוריה==
===היסטוריה מוקדמת===
המועדון הוקם כאסוציאציונה קאלצ'יו בנוונטו בשנת 1929, ביתם המקורי היה ה-Meomartini שנבנה על ידי Ciccio Minocchia.

לאחר שעשתה את דרכה במעלה הליגות הנמוכות באיטליה במהלך שנותיה הראשונות, עלתה בנוונטו לליגת פרימה, הליגה המקצועית השלישית בדרגתה באותה תקופה, בעונת 1934/35 סיימה הקבוצה מעל מועדון בכיר כמו רג'ינה קלצ'ו בעונה הראשונה של המועדון במסגרת הליגה.

===המאה ה-21===
המועדון FC Sporting Benevento Srl נסגר בשנת 2005. במקביל הוקמה Benevento Calcio SpA, תוך שימוש באותו אצטדיון ומדי משחק.

בעונת 2008–2009, העונה הראשונה של בנוונטו בליגה פרו, סיימה הקבוצה במקום השני. פירוש הדבר שבנוונטו הייתה בפלייאוף העלייה לסרייה ב' אך הפסידה במשחק הגמר לקרוטונה.

גאטאנו אאוטרי מונה למאמן הקבוצה לקראת עונת 16–2015, בעונה זו סיימה הקבוצה במקום הראשון בליגה פרו והעפילה לסרייה ב' לראשונה בתולדותיה.<ref></ref>

ב-8 ביוני 2017, כבר בעונה הראשונה בסרייה ב' עלה המועדון ליגה נוספת, לסרייה א', בפעם הראשונה בהיסטוריה לאחר ניצחון על קארפי בפלייאוף העלייה. (1-0 בסיכום המשחקים ביניהן).<ref></ref> בעונה זו קבע המועדון שיא שלילי עם הפתיחה הגרועה ביותר של העונה בכל אחת מחמש הליגות המובילות באירופה בכך שהפסידו את 14 המשחקים הראשונים שלהם בסרייה א'. רצף זה הסתיים ב-3 בדצמבר 2017, כאשר בדקה ה-95 השוותה הקבוצה את התוצאה מרגלי אלברטו בריגנולי ל-2: 2 ביתי מול מילאן.<ref></ref><ref></ref> בסיום העונה נשרה בנוונטו לסרייה ב' אף על פי שסיימו לבסוף את העונה עם שישה ניצחונות וסיימו במקום האחרון.

ביוני 2020, כאשר עדיין נותרו שבעה משחקים לעונה, שב המועדון לסרייה א' מהמקום הראשון לאחר עונה מרשימה בסרייה ב' תחת המאמן ושחקן העבר פיליפו אינזאגי.<ref></ref> בסיום עונת 2020/2021 שבה לסרייה ב' לאחר עונה אחת בלבד.

בסיום עונת 2022/2023 ירדה הקבוצה לסרייה ג'.

==מדים וסמל==
צבעי החולצות של הקבוצה הם צהובים ואדומים, והסמל כולל פסים אדומים וצהובים ותמונה שחורה של מכשפה הרוכבת על מטאטא. בנוונטו מכונים "סטרגוני", איטלקית למכשפים, או מדי פעם, הסטרגה, איטלקית למכשפות, התייחסות לאגדות המשויכות למאה ה-13 של המכשפות שהיו לטענת המקומיים בבנוונטו.

==אצטדיון==
בנוונטו משחקת את משחקי הבית שלה באצטדיון סירו ויגוריטו. המקום החל להבנות בשנת 1976 ונפתח בשנת 1979. הוא מסוגל להכיל עד 25,000 איש.

האצטדיון נקרא במקור סנטה קולומבה, אך שמו שונה לכבודו של סירו ויגוריטו שהיה אחיו של נשיא המועדון אורסטה ויגוריטו. סירו היה יזם ומאמן ספורט מצליח, שהיה מאמנה של מחלקת הנוער במועדון מ-2006 עד למותו בשנת 2010.

==סגל הקבוצה==
נכון ל-3 באוגוסט 2021

 (בהשאלה מגנואה)

 (בהשאלה מגנואה)

 (בהשאלה מונציה)

==תארים==
* אליפות הסרייה ב': 2019/2020

==קישורים חיצוניים==

* 

* 
* 

==הערות שוליים==

קטגוריה:קבוצות כדורגל איטלקיות
קטגוריה:קבוצות כדורגל שהוקמו ב-1929
קטגוריה:קמפניה
האיש מלארמי

האיש מלארמי (באנגלית: The Man from Laramie) הוא מערבון אמריקאי משנת 1955 בבימויו של אנתוני מאן, עם ג'יימס סטיוארט, ארתור קנדי, קאתי אודונל ודונלד קריספ.

התסריט מבוסס על רומן בשם זה מאת T. T. Flynn . הסרט צולם בצבעי טכניקולור בניו מקסיקו.

==תקציר העלילה==
וויל לוקהארט (ג'יימס סטיוארט) מוביל שיירת עגלות עם סחורה מלארמי לקורונדו במערב ארצות הברית. האזור נתן להתקפות של שבט האפאצ'י. הוא נעצר ליד המקום בו הותקפה שיירתו של אחיו שנהרג. מטרתו היא למצוא מי מספק רובים נטענים לאפאצ'ים.

הוא נכנס לחנות המרכזית בקורונדו ומתקבל על ידי ברברה וגומן (קאתי אודונל), אחייניתו של האיש החזק בעיירה ובעל החווה הגדולה, בארב, אלק וגומן (דונלד קריספ). ברברה אומרת לו כי הוא יכול לכרות מלח בשדה המלח בשטח החווה חינם. אבל כשהוא מתחיל זאת הוא מותקף על ידי דייב וגומן, בנו חמום המוח של אלק שקושר אותו, שורף את העגלות והורג שש פרדות. ההתקפה נפסקת על ידי ויק הנסברו (ארתור קנדי). וויל חוזר לעיירה, תוקף את דייב ואחר כך את ויק והמאבק מסתיים כשמגיע אלק שמסכים לשלם לוויל את הנזקים, מתנצל על פעולת בנו ומבקש אותו לעזוב את העיירה.

אלק מנמק את רצונו שוויל יעזוב את המקום בחלום שחלם ובו איש זר הורג את בנו יחידו. הוא שולח אדם שיהרוג אותו אבל וויל מתגבר עליו והתוקף נמלט ונמצא אחר כך הרוג. וויל מואשם ברצח ומושם בכלא. אישה מבוגרת בשם קייט קנדה (אלין מקמהון) משחררת אותו בערבות בתנאי שיעזור לה בחוותה "חצי ירח" וויל מסכים מחוסר ברירה.

דייב יורה לעבר וויל וזה יורה ופוצע אותו ביד. בתגובה פוצע אותו דייב ביד. וויל חוזר לעיירה וקיית מטפלת בו ושולפת את הכדור. מסתבר שויק ודייב מעלו בכספי האב, קנו בזה רובים נטענים וטמנו אותם בעגלה. דייב מגיע לעגלה ומנסה להדליק אש כדי להודיע לאפאצים שייקחו את הרובים ויתקפו את חוותה של קיית. ויק מנסה למנוע ממנו ולבסוף הורג אותו. גם כאן כולם חושבים שוויל הוא הרוצח ואלק מגיע לחוותה של קיית ומנסה להרוג אותו אבל מחטיא בגלל ראייתו ההולכת ונחלשת.

אלק מגלה את המעילה ומבקש מויק שייקח אותו למקום הרובים אך ויק מסרב ולבסוף הוא משליר אותו לתהום בתקווה שימות. וויל מוצא את רלק ברגע האחרון ומביא אותו לקורונדו שם מטפלת בו קיית שהייתה אהובתו הראשונה. אלק מתעורר מעלפונו ומודיע לוויל כי ויק הוא האשם במעילה וברצח בנו. ויק מנסה להצית אש לקרא לאפאצים לקחת את הרובים. וויל מגיע ומכריח את ויק לעזור לו להשליך את העגלה לתהום ואז הוא רוצה להרוג אותו אבל לא מסוגל. הוא משאיר אותו במקום ומסתלק מיד והאפאצ'ים הורגים את ויק.

וויל חוזר לעיירה נפרד מברברה ומזמין אותה לבקר בהזדמנות אצלו בלארמי.

==צוות השחקנים==
{| class="wikitable"
|-
! שם השחקן/ית
! שם הדמות
! הערות
|-
|ג'יימס סטיוארט
|וויל לוקהארט
|האיש מלארמי
|-
|ארתור קנדי
|ויק הנסברו
|בוקר
|-
|דונלד קריספ
|אלק וגומן
|בעל חוות בארב
|-
|קאתי אודונל
|ברברה וגומן
|אחייניתו של אלק
|-
|אלכס ניקול
|דייב וגומן
|בנו של אלק
|-
|אלין מקמהון
|קיית קנדי
|בעלת חווה
|}

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:מערבונים
קטגוריה:סרטים באנגלית
קטגוריה:סרטים מבוססי ספרים
קטגוריה:סרטי קולומביה
קטגוריה:סרטי ג'יימס סטיוארט
קטגוריה:סרטים אמריקאיים משנת 1955
The Project

The Project (בעברית: הפרויקט) הוא אלבום האולפן השלישי של הזמרת-יוצרת הקנדית לינדזי אל.<ref name=":0"></ref><ref name=":2"></ref> האלבום יצא לאור ב-11 באוגוסט 2017, על ידי חברת התקליטים סטוני קריק.<ref name=":2" /><ref name=":0" /> מתוך האלבום יצאו שלושת הסינגלים: "Waiting on You", "Criminal", ו-"Champagne".<ref name=":2" /><ref name=":0" />

האלבום הגיע למקום הראשון במצעד האלבומים העצמאיים.<ref></ref>

== רקע ==
מתוך האלבום יצא הלהיט "Criminal". הוא זכה להצלחה חסרת תקדים כאשר כבש את פסגת מצעד שירי הקאנטרי של קנדה בסמוך לצאתו, דבר שהפך אותו לשיר הסולו הנשי הראשון של זמרת קנדית שהצליח לעשות זאת, מאז שנת 2008. במצעד שירי הקאנטרי שבארצות הברית, הצליח להגיע בשיאו למקום ה-28.

הסינגל השיווקי הראשון מתוך האלבום "Champagne", זכה להצלחה נאה, תוך שהופנו כלפיו ביקורות חיוביות.<ref></ref><ref></ref>

== רשימת רצועות ==

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!אמריקה הצפונית
| rowspan="2" |11 באוגוסט 2017
|תקליטור
|סטוני קריק
|<ref></ref>
|-
!עולם
|הורדה דיגיטלית
| rowspan="2" |סטוני קריק • BMG
|<ref></ref>
|-
!בריטניה
|9 במרץ 2018
|תקליטור
|<ref></ref>
|}

== קישורים חיצוניים ==

== הערות שוליים ==

קטגוריה:אלבומי בכורה מ-2017
קטגוריה:אלבומי לינדזי אל
קטגוריה:אלבומים באנגלית
קטגוריה:אלבומי קאנטרי פופ
קטגוריה:אלבומי חברת BBR מיוזיק גרופ
פסגת גולד

פסגת גולד (באנגלית: Gould Peak) היא פסגה בחלק הדרומי של הרי רוקפלר, בחצי האי אדוארד השביעי, בארץ מרי בירד, שבאנטארקטיקה. 

הפסגה שוכנת 2 קילומטרים צפונית לפסגת טננט.

== היסטוריה ==
=== גילוי הפסגה ===

הפסגה התגלתה על ידי משלחת ריצ'רד בירד לחקר אנטארקטיקה בשנת 1929.

=== מקור השם ===

שמה של הפסגה ניתן לה על ידי ריצ'רד בירד.

הפסגה נקראת על שמו של צ'ארלס ("צ'יפס") גולד (Charles ("Chips") Gould) - שהיה נגר המשלחת.

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:5888 פסגת גולד] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=125838 פסגת גולד] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=5542&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פסגת גולד] באתר הגאזט האנטארקטי המשווה SCAR של ממשלת אוסטרליה
* [http://distancebetween.info/gould_peak מחשבון מרחקים - המרחק מפסגת גולד לאתרים סמוכים]
* [https://www.yr.no/place/Antarctica/Other/Gould_Peak/?spr=eng מזג אוויר נוכחי עדכני בפסגת גולד]
** [https://www.yr.no/place/Antarctica/Other/Gould_Peak/long.html תחזית מזג אוויר עדכנית ארוכת טווח עבור פסגת גולד]

== הערות שוליים ==

גולד
פסגת טננט

פסגת טננט (באנגלית: Tennant Peak) היא פסגה בחלק הדרומי של הרי רוקפלר, בחצי האי אדוארד השביעי, בארץ מרי בירד, שבאנטארקטיקה.

הפסגה ממוקמת 1.6 קילומטרים מדרום לפסגת גולד.

== היסטוריה ==
=== גילוי הפסגה ===
הפסגה התגלתה על ידי משלחת ריצ'רד בירד לחקר אנטארקטיקה בשנת 1929.

=== מקור השם ===
שמה של הפסגה ניתן לה על ידי ריצ'רד בירד.

הפסגה נקראת על שמו של ג'ורג' וו. טננט (George W. Tennant) - שהיה טבח המשלחת.

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:15104 פסגת טננט] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/21843 פסגת טננט] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=132550 פסגת טננט] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=14519&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פסגת טננט] באתר הגאזט האנטארקטי המשווה SCAR של ממשלת אוסטרליה
* [http://distancebetween.info/tennant_peak מחשבון מרחקים - המרחק מפסגת טננט לאתרים סמוכים]
* [https://www.timeanddate.com/astronomy/@6621878 זמני זריחת/שקיעת שמש/ירח עדכניים עבור פסגת טננט]
* [https://www.meteoblue.com/en/weather/current/tennant-peak_antarctica_6621878 מזג אוויר נוכחי מעודכן בפסגת טננט]
** [https://www.meteoblue.com/en/weather/14-days/tennant-peak_antarctica_6621878 תחזית מזג אוויר עדכנית ארוכת טווח עבור פסגת טננט]
** [https://www.meteoblue.com/en/weather/archive/yearcomparison/tennant-peak_antarctica_6621878 נתוני מזג אוויר היסטוריים, וסטטיסטיקות מזג אוויר עבור פסגת טננט]

== הערות שוליים ==

טננט
The Continuum Project

The Continuum Project (בעברית: פרויקט הרצף) הוא אלבום האולפן הרביעי של הזמרת-יוצרת הקנדית לינדזי אל.<ref name=":0"></ref><ref name=":1"></ref><ref name=":2"></ref> האלבום יצא לאור ב-25 במאי 2018, על ידי חברת התקליטים סטוני קריק.<ref name=":0" /><ref name=":1" /><ref name=":2" /> מתוך האלבום לא יצאו סינגלים והוא מכיל גרסאות מחודשות לשירי האלבום Continuum, של ג'ון מאייר.<ref name=":0" />

האלבום הגיע למקום ה-28 במצעד האלבומים העצמאיים.<ref name=":3"></ref>

== רקע ==
האלבום נמכר בלמעלה מ-1,100 עותקים בארצות הברית בשבוע הבכורה שלו, אף על פי שיצא בהוצאה עצמית ולא בהוצאת חברת תקליטים מסחרית.<ref></ref> כתוצאה מכך, התברג במקום ה-28 במצעד האלבומים העצמאיים של בילבורד, המדרג בתוכו אלבומים שיצאו בהפצות מצומצמות ולא דרך חברת תקליטים מסחרית.<ref name=":3" />

עבור שני השירים "" ו-"Dreaming with a Broken Heart", צולמו וידאו קליפים מלאים.<ref></ref><ref></ref>

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי 2018
קטגוריה:אלבומי לינדזי אל
קטגוריה:אלבומים באנגלית
קטגוריה:אלבומי קאנטרי
קטגוריה:אלבומי חברת BBR מיוזיק גרופ
הרי רוקפלר

הרי רוקפלר (באנגלית: Rockefeller Mountains) הם קבוצה של רכס הרים, מצוקים ופסגות גרניט נמוכים, המכוסים שלג, בחצי האי אדוארד השביעי, ב ארץ מרי בירד, שבאנטארקטיקה.

הרכס ממוקם 30 קילומטרים מדרום - דרום מערב להרי אלכסנדרה.

== היסטוריה ==
=== גילוי הרכס ===

הרכס התגלה על ידי משלחת ריצ'רד בירד לחקר אנטארקטיקה ב-27 בינואר 1929.

=== מקור השם ===

שמו של הרכס ניתן לו על ידי ריצ'רד בירד.

הרכס נקרא על שמו של ג'ון ד. רוקפלר ג'וניור (.John D. Rockefeller, Jr) - שהיה פטרון המשלחת.

== לקריאה נוספת ==

<div class="mw-content-ltr">• Bruce P. Luyendyk, Douglas S. Wilson, Christine S. Siddoway, [https://agupubs.onlinelibrary.wiley.com/doi/full/10.1029/2002GC000462 Eastern margin of the Ross Sea Rift in western Marie Byrd Land, Antarctica: Crustal structure and tectonic development], American Geophysical Union, Geochemistry Geophysics Geosystems, Volume 4, Issue 10, https://doi.org/10.1029/2002GC000462</div>

<div class="mw-content-ltr">• PROF. R. N. RUDMOSE BROWN, [https://www.nature.com/articles/148377a0.pdf?origin=ppub Antarctic DISCOVERIES], NATURE, No. 3752, SEPTEMBER 27, 1941, P 377</div>

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:12776 הרי רוקפלר] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/21703 הר רוקפלר] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/scar/search_names_action.cfm?search_text=12267&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הרי רוקפלר] באתר הגאזט האנטארקטי המשווה SCAR של ממשלת אוסטרליה

* 
* [https://www.meteoblue.com/en/weather/current/rockefeller-mountains_antarctica_6624282 מזג אוויר נוכחי מעודכן בהרי רוקפלר]
** [https://www.meteoblue.com/en/weather/14-days/rockefeller-mountains_antarctica_6624282 תחזית מזג אוויר עדכנית ארוכת טווח עבור הרי רוקפלר]
** [https://www.meteoblue.com/en/weather/archive/yearcomparison/rockefeller-mountains_antarctica_6624282 נתוני מזג אוויר היסטוריים וסטטיסטיקות מזג אוויר עבור הרי רוקפלר]

== הערות שוליים ==

קטגוריה:ערכים שבהם תבנית בריטניקה אינה מתאימה
רוקפלר
רוקפלר
Worth the Wait

Worth the Wait (בעברית: שווה את ההמתנה) הוא המיני-אלבום הראשון של הזמרת-יוצרת הקנדית לינדזי אל.<ref name=":1"></ref><ref name=":3"></ref><ref name=":4"></ref> המיני-אלבום יצא לאור ב-24 במרץ 2017, על ידי חברת התקליטים סטוני קריק.<ref name=":1" /><ref name=":3" /><ref name=":4" /> מתוך המיני-אלבום יצא הסינגל "Waiting on You", שזכה להצלחה בקנדה.<ref></ref>

המיני-אלבום הגיע למקום השביעי במצעד האלבומים העצמאיים.<ref></ref>

== רקע ==
בתוך האלבום נכלל הלהיט "Criminal". השיר זכה להצלחה חסרת תקדים כאשר כבש את פסגת מצעד שירי הקאנטרי של קנדה בסמוך לצאתו, דבר שהפך אותו לשיר הסולו הנשי הראשון של זמרת קנדית שהצליח לעשות זאת, מאז שנת 2008. במצעד שירי הקאנטרי שבארצות הברית, הצליח להגיע בשיאו למקום ה-28.

על פי נתונים שפורסמו ביוני 2017, מכירות המיני-אלבום בארצות הברית עומדות על כ-6,300 עותקים.<ref></ref>

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:מיני-אלבומי בכורה מ-2017
קטגוריה:אלבומי לינדזי אל
קטגוריה:מיני-אלבומים באנגלית
קטגוריה:אלבומי קאנטרי
קטגוריה:אלבומי חברת BBR מיוזיק גרופ
הר טננט (אנטארקטיקה)

הר טננט (באנגלית: Mount Tennant) הוא הר בולט, בקצה הצפוני של האי רונג'ה, למול חוף דנקו - בחוף המערבי של ארץ גרהאם, שבאנטארקטיקה.

גובהו של ההר 690 מטרים מעל פני הים.

== היסטוריה ==
=== גילוי ומיפוי ההר ===

ההר התגלה בשנת 1898 על ידי המשלחת האנטארקטית הבלגית, בפיקודו של אדריאן דה ז'רלאש, בעת מיפוי האי רונג'ה על ידי המשלחת.

=== מקור השם ===

שמו של ההר ניתן לו על ידי צוות אה"מ סנייפ (HMS Snipe), אשר הפליגו בסמוך לאנטארקטיקה בינואר 1948.

ההר נקרא על שמו של אדמירל משנה סר ויליאם טננט (William Tennant), אשר באותה עת (בשנת ההפלגה) היה המפקד העליון של הצי המלכותי בזירת צפון אמריקה ואיי הודו המערבית (North America and West Indies Station).

== לקריאה נוספת ==

<div class="mw-content-ltr">• Defense Mapping Agency 1992, [https://books.google.co.il/books?id=sgSnbMOD_VsC&pg=PA445&lpg=PA445&dq=%22Mount+Tennant%22+Antarctica&source=bl&ots=qbXFxpRgwe&sig=ACfU3U3fWgILOJU3sfHN-9UXsgZE5vDATg&hl=en&sa=X&ved=2ahUKEwjwltbqxq_qAhWLiqQKHU3zCbsQ6AEwBXoECAwQAQ#v=onepage&q=%22Mount%20Tennant%22%20Antarctica&f=false Sailing Directions (planning Guide) and (enroute) for Antarctica], P 341</div>

<div class="mw-content-ltr">• Damien Gildea, [https://books.google.co.il/books?id=mLHtBgAAQBAJ&pg=PT39&lpg=PT39&dq=%22Mount+Tennant%22+Antarctica&source=bl&ots=8IGl-Gv3Um&sig=ACfU3U25VNTtelFuKihbvT5XI-latzatbw&hl=en&sa=X&ved=2ahUKEwjwltbqxq_qAhWLiqQKHU3zCbsQ6AEwCHoECAoQAQ#v=onepage&q=%22Mount%20Tennant%22%20Antarctica&f=false Antarctic Peninsula - Mountaineering in Antarctica: Travel Guide]</div>

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:15102 הר טננט] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=14520&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר טננט] באתר הגאזט האנטארקטי המשווה SCAR של ממשלת אוסטרליה
* [https://peakery.com/mount-tennant-antarctica/ הר טננט] באתר peakery (מרחקים לאתרים סמוכים)

== הערות שוליים ==

טננט
טננט
לסלוח ולשכוח

לסלוח ולשכוח הוא סינגל שהוקלט על ידי המוזיקאי הישראלי עידן רייכל, מתוך אלבום ההופעה הראשון שלו, רייכל - פסנתר - שירים. השיר יצא לאור ב-2 בספטמבר 2017, כסינגל המוביל מתוך האלבום, על ידי חברת התקליטים הליקון.

השיר הגיע למקום הראשון במצעד השבועי של מדיה פורסט.<ref></ref>

== רקע וכתיבה ==
השיר נכתב והולחן על ידי עידן רייכל, והופק על ידי רייכל ונעם ויזנברג. את השיר מלווה פסנתר בלבד, בדומה לשאר שירי אלבום ההופעה.

== וידאו קליפ ==
לא פורסם וידאו קליפ מלא לשיר. ב-2 בספטמבר 2017, בסמוך לצאת הסינגל, העלה רייכל לערוץ היוטיוב שלו את האודיו הרשמי של השיר, המציג בתוכו את עטיפתו של הסינגל ואף את מילותיו של השיר. נכון ליולי 2020, מונה הצפיות של הקליפ עומד על כ-800 אלף.

== ביקורת ==
אתר mako סקר את אלבום ההופעה "רייכל - פסנתר - שירים", תוך ששיבח את רייכל באומרו כי השיר הוא אחד מ"הביצועים הכי מרגשים שהוציא אי פעם".

== מיקומי שיא ==

== גרסת כיסוי ==
בשנת 2018 פרסם הזמר אדיר גץ גרסת כיסוי לשיר כסינגל רשמי. רייכל אף שיבח את גץ על ביצועו.

== קישורים חיצוניים ==
* [https://www.nli.org.il/he/items/NNL_MUSIC_AL990052942220205171/NLI לדף השיר] באתר הספרייה הלאומית

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירי עידן רייכל
קטגוריה:שירים בעברית
קטגוריה:שירים שנכתבו על ידי עידן רייכל
קטגוריה:שירים שהולחנו על ידי עידן רייכל
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת הליקון
יארליק

העתק של יארליק משנת [[1397.]]
יארליק (במונגולית: Зарлиг, בטטרית של קרים: Yarlıq, בטטרית: Yarlığ) הוא צו או מפקד כתוב של השליטים המונגוליים. היה זה אחד משלושת סוגי כתבי הסמכויות של השליטים, מסמך זה היה מחייב את הקורא אותו לנהוג על פיו, כך התפרסמו צווי המלכים. 

== היסטוריה ==
מאמצע המאה ה-13 ועד אמצע המאה ה-15 כל נסיכי רוס החזיקו ביארליקים המאשרים את תפקידם. הנפקת היארליקים לשליטי רוס הסתיימה כאשר השלטון עבר לדוכס הגדול של ולדימיר. היארליקים היו מגיעים ממרכז שליטות אורדת הזהב ששליטה ישב בבולגריה., ובתקופה מאוחרת יותר מהעיר סאריי בטו שבשפך הוולגה ליד אסטרחן. מאמצע המאה ה-15 לאחר עלייתו לשלטון של וסילי השני נסיך מוסקבה נאסר על נסיכים רוסיים אחרים לקבל יארליקים מחאנ'ים מונגולים על מנת לבסס את שלטונו הבלעדי על רוסיה.

== שימושים ==
מנהיגים מונגולים רבים נהגו לתת יארליקים גם לשליחים, נזירים וסוחרים, על מנת לתת להם מעבר חופשי ופטור ממס.

קטגוריה:האימפריה המונגולית
אצטדיון אלפרדו די סטפנו

אצטדיון אלפרדו די סטפנו (בספרדית: Estadio Alfredo Di Stéfano) הוא אצטדיון רב-תכליתי השוכן באזור ולדבבאס שבעיר מדריד, בירת ספרד. האצטדיון נקרא על שם אלפרדו די סטפנו, כדורגלן ריאל מדריד בשנות ה-50 וה-60 הנחשב לאחד מהכדורגלנים הטובים בהיסטוריה. האצטדיון משמש לאירוח משחקי הבית של ריאל מדריד קסטיליה, קבוצת המילואים של המועדון. כמו כן הקבוצה הבוגרת וגם קבוצת המילואים משתמשות באצטדיון בזמן אימוניהן.

החל מבמהלך עונת 2020, עם פרוץ מגפת הקורונה, העתיקה ריאל מדריד הבכירה את משחקיה הביתים לאצטדיון, זה לאור העובדה שהמשחקים נערכים ללא קהל, והיות ובמגרשה אצטדיון הסנטיאגו ברנביאו נערכים שיפוצים, עד להודעה חדשה.

האצטדיון הוא חלק מסיאודד ריאל מדריד (Ciudad Real Madrid), מתחם האימונים החדש (נבנה בשנת 2005) של המועדון הנמצא באזור ולדבבאס מחוץ למדריד, בסמוך לנמל התעופה מדריד-בראחס.

קיבולת היציע הראשי במערב היא 4,000 מושבים, ביחד עם 2,000 מושבים נוספים ביציע המזרחי, מה שמקנה לאצטדיון קיבולת כוללת של 6,000 מושבים. כמו כן, קיבולת האצטדיון יכולה להתרחב עד ל-25,000 אם יבנו שאר היציעים.

בכניסה לאצטדיון ישנו פסל בדמות אלפרדו די סטפנו, שגובהו יותר מ-2 מטרים ומשקלו יותר מ-400 קילוגרמים. הפסל הוצג ב-17 בפברואר 2007 ונעשה על ידי פדרו מונטס.

==היסטוריה==
ביום שלישי ה-9 במאי 2006 נחנך אצטדיון אלפרדו די סטפנו בעיר מדריד בה מתאמנת ריאל מדריד בדרך כלל. משחק חנוכת האצטדיון היה בין ריאל מדריד לסטאד ריימס, לזכר גמר גביע אירופה בשנת 1956 בו ניצחה ריאל מדריד. ריאל מדריד ניצחה במשחק החנוכה 6–1 עם שערים של סרחיו ראמוס (שכבש את השער הראשון בתולדות האצטדיון), אנטוניו קסאנו (2), חוסה מנואל חוראדו ורוברטו סולדדו (2).

המשחק הרשמי הראשון ששוחק באצטדיון על ידי הקבוצה הביתית, ריאל מדריד קסטיליה, היה ב-21 במאי 2006, במשחק במסגרת המחזור ה-38 של הסגונדה דיוויסיון נגד מאלגה ב'. תוצאת הסיום הייתה 4–1 לטובת הקסטיליה, עם שערים של חאבייר בלבואה ורוברטו סולדדו, שכבש שלושער, כשהראשון היה השער הרשמי הראשון שכבש באצטדיון.

==אירוח משחקי הקבוצה הבוגרת==
בעקבות מגפת הקורונה, ממשלת ספרד אסרה התקהלויות המוניות ועל קיום אירועי ספורט עם קהל, ומשחקי הליגה הופסקו בחודש מרץ. בחודש מאי, לקראת חידוש משחקי הליגה, ריאל מדריד אישרה כי הקבוצה הבוגרת תשחק את שארית משחקי הבית שלה בעונת 2019/2020 באצטדיון אלפרדו די סטפנו, ולא באצטדיון סנטיאגו ברנבאו. הסיבות להחלטה הן העובדה שלא יהיה קהל במשחקים וכן הרצון של ריאל מדריד לנצל את ההזדמנות ולהאיץ את עבודות השיפוץ בברנבאו שהתחילו כבר בקיץ 2019. כמו כן, שיחקה ריאל מדריד גם את תחילת עונת 2020/2021 באצטדיון אלפרדו די סטפנו משום שהממשלה הודיעה ללה ליגה שמשחקים עם קהל יהיו אסורים עד שנת 2021. ב-31 במאי הוכרז כי המשחק הראשון שישוחק לאחר חידוש הליגה יהיה ביום ראשון ה-14 ביוני נגד אייבר. במשחק עצמו ניצחה ריאל מדריד 3–1 את אייבר.

==קישורים חיצוניים==

* 

==הערות שוליים==

קטגוריה:ריאל מדריד
קטגוריה:מדריד: אצטדיוני כדורגל
בוקומנסימבי

מחוז בוקומנסימבי (באנגלית, בסוואהילי: Bukomansimbi) הוא אחד ממחוזותיו האדמיניסטרטיביים של האזור המרכזי במדינת אוגנדה. בדומה למחוזות נוספים במדינה, המחוז נקרא על שם העיר הראשית שלו, בוקומנסימבי.

== רקע ==

=== היסטוריה ===
במקור נחשב המחוז לחלק ממחוז מאסאקה. ב-1 ביולי 2010, התפצל המחוז והפך למחוז עצמאי, כחלק מתוכנית ממשלתית להקטין את המחוזות במדינה, ובכך יועברו הכספים גם לעיירות הקטנות, ולא יישארו בידי הערים הגדולות במחוז, כפי שקרה עד אז<ref></ref>.

=== גאוגרפיה ===
המחוז גובל במחוז גומבה מצפון, במחוז קלונגו ממזרח, במחוז מאסאקה מדרום מזרח, במחוז לוואנגו מדרום מערב ובמחוז סאמבאבולה מצפון מערב. מטה המחוז יושב בעיר הבירה של המחוז. עיר הבירה והעיר הגדולה של המחוז היא בוקומנסימבי.

=== דמוגרפיה ===
קצב גידול האוכלוסייה הוא 2.6% בשנה. כ-80% מתושבי המחוז גרים באזורים כפריים<ref></ref>.
{| class="wikitable sortable"
!שנה
!אומדן אוכלוסייה
|-
|1991
|126,500
|-
|2002
|139,600
|-
|2014
|151,400
|}

== קישורים חיצוניים ==
* 

== הערות שוליים ==

בוקומנסימבי
בוטמבלה

מחוז בוטמבלה (באנגלית, בסוואהילי: Butambala) הוא אחד ממחוזותיו האדמיניסטרטיביים של האזור המרכזי במדינת אוגנדה.

== רקע ==

=== היסטוריה ===
במקור נחשב המחוז לחלק ממחוז מפיגי. ב-1 ביולי 2010, התפצל המחוז והפך למחוז עצמאי, כחלק מתוכנית ממשלתית להקטין את המחוזות במדינה, ובכך יועברו הכספים גם לעיירות הקטנות, ולא יישארו בידיי הערים הגדולות במחוז, כפי שקרה עד אז<ref></ref>. עוד לפני כן היה המחוז נפה בממלכת בוגנדה.

=== גאוגרפיה ===
המחוז גובל במחוז מיטיאנה מצפון מזרח, במחוז מפיגי מדרום מזרח, במחוז קלונגו מדרום מערב ובמחוז גומבה מצפון מערב. מטה המחוז יושב בעיר הבירה של המחוז. עיר הבירה והעיר הגדולה של המחוז היא גומבה.

=== דמוגרפיה ===
קצב גידול האוכלוסייה הוא 1.15% בשנה. כ-85% מתושבי המחוז גרים באזורים כפריים<ref></ref><ref></ref>.
{| class="wikitable sortable"
!שנה
!אומדן אוכלוסייה
|-
|1991
|74,100
|-
|2002
|86,800
|-
|2012
|99,400
|}

== קישורים חיצוניים ==
* 

== הערות שוליים ==

בוטמבלה
לסקובי מאי

לסקובי מאי (ברוסית: Ласковый май; בעברית: חודש מאי הענוג) היא להקת סינתי-פופ סובייטית ורוסית מהעיר אורנבורג (לאחר מפגש עם המפיק אנדריי רזין , הלהקה עברה למוסקבה). להקה הפופ הראשונה בברית המועצות שכיוונה למתבגרים על פי תוכניתו של מייסד הלהקה, סרגיי קוזנצוב , אך הלהקה זכתה לפופולריות רבה לא רק בקרב מתבגרים אך גם בקרב אנשים בכל הגילאים. מייסד הלהקה, סרגיי קוזנצוב, עזב אותה בשנת 1989, והסולן, יורי שטונוב, עזב בשנת 1991. כרטיס הביקור של הלהקה היה השיר "ורדים לבנים" (Белые розы) שנכתב על ידי קוזנצוב ובוצע על ידי הסולן שטונוב. ההצלחה המסחרית של הקבוצה הובטחה על ידי ארקדי קודרישוב ואנדריי רזין<ref>https://note-store.com/musicians/laskovyy-may/</ref>.

בשנת 1992 "לסקובי מאי" התפרקה, מיד לאחר שמפיק הלהקה, ארקדי קודריאשוב, שכנע את הסולן הראשי יורי שטונוב לעזוב את הלהקה ולהתחיל בקריירת סולו. לאחר מכן יצא שטונוב לגרמניה, שם הוא גר עד היום במינכן, ובמשך זמן מה הפסיק להופיע. אך עד מהרה החל הזמר את קריירת הסולו שלו בהצלחה.

בשנת 2009, בעקבות סבב פופולריות חדש שקשור לאופנה לשנות התשעים ויציאת הסרט "לסקובי מאי", הופיעה הלהקה שוב על הבמה עם אנדריי רזין, סרגיי סרקוב, אנדריי קוצ'רוב וסרגיי לניוק<ref>http://russia-ic.com/news/show/7188#.Xv7NP9SLTVQ</ref>.

==קישורים חיצוניים==

==הערות שוליים==

קטגוריה:להקות רוסיות
קטגוריה:להקות פופ רוסיות
קטגוריה:להקות סובייטיות
בובומה

נשות המחוז סוחבות פחם לשימוש ביתי מהכבשן
מחוז בובומה (באנגלית, בסוואהילי: Buvuma) הוא אחד ממחוזותיו האדמיניסטרטיביים של האזור המרכזי במדינת אוגנדה.

== רקע ==
=== היסטוריה ===
במקור נחשב המחוז לחלק ממחוז מוקונו. ב-1 ביולי 2010, התפצל המחוז והפך למחוז עצמאי, כחלק מתוכנית ממשלתית להקטין את המחוזות במדינה, ובכך יועברו הכספים גם לעיירות הקטנות, ולא יישארו בידיי הערים הגדולות במחוז, כפי שקרה עד אז. מחוז בובומה הוא ארכיפלג בצפון אגם ויקטוריה. הארכיפלג מונה 52 איים<ref></ref>.

בשפת המקומיים, לוגנדה, משמעות השם היא "התעללות". שם זה ניתן למקום בראשית המאה ה-18, בתקופת שלטונו של קבקה קיווה על ממלכת בוגנדה.

בעת ביקור של המלך במחוז, קרא לעברו אחד התושבים "האם האיש עם השיניים הבולטות הוא המלך?". פמליית המלך נעלבה בשמו, ומאז החל הממשל להפלות לרעה את תושבי המחוז.

כדי לשמור על זהותם, המציאו תושבי המחוז שפה עצמאית בשם לווומה, שהיא ערבוב של השפות המקומיות לוגנדה וסוגה.

בראשית המאה ה-19, התפשטה במחוז מחלת השינה על ידי זבוב הצה צה. המגפה הותירה נזק רב, ומותארת כמגפה שהותירה אחריה רק ציפורים וזוחלים<ref></ref>.

=== גאוגרפיה ===
המחוז גובל במחוז ג'ינג'ה מצפון, במחוז מאיוגה ממזרח, ברפובליקה המאוחדת של טנזניה מדרום במחוז בוויקווה מצפון מערב. מטה המחוז יושב בעיר הבירה של המחוז. עיר הבירה והעיר הגדולה של המחוז היא קיטאמילו.

=== כלכלה ===
שטח המחוז עשיר במשאבי טבע כגון נחושת, קובלט ואבן גיר<ref></ref>.

ענפי הכלכלה המרכזיים במחוז הם דיג, שבו תלויים רוב תושבי המחוז, וכעת נמצא בבעיה עקב דיג יתר, תיירות, חטיבת עצים, וייצור פחם. בנוסף רבים מתושבי המחוז עוסקים בחקלאות לצרכים עצמיים. במחוז יש 26 יערות, שנכחדים עקב כריתת עצים ושריפת יערות לטובת ייצור הפחם<ref></ref>.

=== דמוגרפיה ===
קצב גידול האוכלוסייה הוא 6.36% בשנה. כ-90% מתושבי המחוז גרים באזורים כפריים<ref></ref>.
{| class="wikitable sortable"
!שנה
!אומדן אוכלוסייה
|-
|1991
|250,500
|-
|2002
|329,900
|-
|2014
|422,800
|}

== קישורים חיצוניים ==
* 

== הערות שוליים ==

בובומה
קטגוריה:אגם ויקטוריה
אמנות המערות בתקופת האבן המוקדמת בצפון ספרד

מערת אלטאמירה ואמנות המערות בתקופת האבן המוקדמת בצפון ספרד (בספרדית: Cueva de Altamira y arte rupestre paleolítico del Norte de España) הוא אתר מורשת עולמית של ארגון אונסק"ו הכולל מקבץ של 18 מערות בצפון ספרד, המייצגות יחד את השיא של אמנות המערות מהתקופה הפלאוליתית העליונה באירופה לפני 35,000 - 11,000 שנה.

המערה הבולטת מבין המערות הללו הוא מערת אלטאמירה, השוכנת בתוך העיירה סנטיאנה דל מאר בקנטבריה. מערה זו מכילה אחד ממחזורי הציור החשובים ביותר של הפרהיסטוריה, שמקורם בשלהי התרבות הסולוטרנית (שיטה לסיתות כלי אבן שהייתה נפוצה לפני כ-18,500 שנים) ותחילת התרבות המגדלנית (לפני כ-16,500 ל-14,000 שנים) בתקופה הפלאוליתית העליונה. הסגנון האמנותי של מערה זו מייצג את האסכולה הפרנקו-קנטבריאינית, המאופיינת בריאליזם של ייצוג הדמויות. מערת אלאטמירה הוכרזה כאתר מורשת עולמית בשנת 1985. בשנת 2008 הורחב אתר המורשת העולמית וכלל 17 מערות נוספות הנמצאות בשלוש קהילות אוטונומיות בצפון ספרד: אסטוריאס, קנטבריה, וחבל הבסקים.

מפת דרום צרפת וצפון ספרד שבה מסומנים אתרי אמנות מערות

==רשימת המערות==
{| class="wikitable" width="75%"
! קוד
! שם
! מיקום
! קואורדינטות
! אזור החיץ (בדונמים)
! תמונה
|-
| 310-001
| מערת אלטאמירה
| , סנטיאנה דל מאר 
| <small></small>
| 160
-
| 310-002
| מערת פניה דה קנדמו
| , קנדמו
| <small></small>
| 1,000
-
| 310-003
|מערת טיטו בוסטייו
| , ריבאדסיה 
| <small></small>
| 2,430
-
| 310-004
| מערת קובסייה
| , קברלס 
| <small></small>
| 113
-
| 310-005
| מערת יונין
| , פניאמיירה אלטה
| <small></small>
| 174
-
| 310-006
| מערת פינדאל
| , ריבדדווה
| <small></small>
| 694
-
| 310-007
| מערת צ'ופין
| , ריוננסה 
| <small></small>
| 167
-
| 310-008
| מערת אורנוס דה לה פניה
| , סן פליסס דה בואלנה 
| <small></small>
| 250
-
| 310-009
| מערת אל קסטיו
| , פואנטה וייסגו
| <small></small>
| 690
-
| 310-010 
| מערת לאס מונדאס
| , פואנטה וייסגו 
| <small></small>
| 690
-
| 310-011
| מערת לה פסייגה
| , פואנטה וייסגו 
| <small></small>
| 690
-
| 310-012
| מערת לאס צ'ימנאס
| פואנטה וייסגו 
| <small></small>
| 690
-
| 310-013
| מערת אל פנדו
| , קמרגו 
| <small></small>
| 640
-
| 310-014
| מערת לה גרמה
| , ריבמונטאן אל מונטה 
| <small></small>
| 1,000
-
| 310-015
| מערת קובלנס
| , רמלס דה לה ויקטוריה 
| <small></small>
| 13,740
-
| 310-016
|מערת סנטיממיניה
| ,ביסקאיה, קורטסובי
| <small></small>
| 990
-
| 310-017
| מערת אקאין
| , גיפוסקואה, דבה 
| <small></small>
| 146
-
| 310-018
| מערת אלצ'רי
| , גיפוסקואה, איה
| <small></small>
| 150
}

==לקריאה נוספת==
<div style="direction: ltr;">
*.
</div>

==קישורים חיצוניים==

*[https://whc.unesco.org/en/list/310/multiple=1&unique_number=1506 Cave of Altamira and Paleolithic Cave Art of Northern Spain] (unesco.org)

קטגוריה:אמנות פרהיסטורית
קטגוריה:ספרד: מערות
קטגוריה:ספרד: אתרים ארכאולוגיים
קטגוריה:ספרד: היסטוריה
קטגוריה:התקופה הפלאוליתית העליונה
קטגוריה:קנטבריה: גאוגרפיה
קטגוריה:אסטוריאס
קטגוריה:חבל הבסקים
קטגוריה:אסטוריאס: גאוגרפיה
קטגוריה:חבל הבסקים: גאוגרפיה
ירון מושקט

ירון מושקט (נולד בשנת 1958) הוא גיניקולוג ישראלי, מכהן כמנהל מרכז רפואי מאיר. 

מושקט, בנם של שולמית ואלכסנדר. שולמית ניצולת השואה עלתה לארץ ישראל בשנת 1946, אלכסנדר עלה בשנת 1934, הוריו היו ממקימי קיבוץ נחשונים.

==הכשרה מקצועית ==
מושקט הוא בוגר הפקולטה לרפואה בטכניון, בה למד במסגרת העתודה האקדמאית.

הוסמך כרופא צבאי שלאחריו עבר מסלול של רופא גדודי בגדוד שריון בתקופת מלחמת לבנון הראשונה, רופא חטיבתי ובהמשך סגן מנהל המכון לרפואה ימית בחיל הים.

מושקט מומחה במיילדות וגינקולוגיה - התמחה בבית היולדות הקריה שפעל כבית חולים עצמאי במסגרת בית החולים איכילוב בתל אביב. 

מושקט מומחה במנהל רפואי.

מושקט בעל תואר שני במינהל מערכות בריאות בהצטיינות מאוניברסיטת תל אביב ומוסמך כרופא צלילה בכיר.

== תפקידים ==
מושקט הצטרף לקופת חולים כללית בשנת 1999 בתפקיד מנהל מנהלת ראש העין במחוז דן פתח תקווה.

בין השנים 2001–2006 כיהן מושקט כסגן מנהל מרכז רפואי מאיר.<ref></ref>

בין השנים 2006–2011 כיהן מושקט כמנהל בית חולים השרון במרכז הרפואי "רבין" בפתח תקווה.

בין השנים 2011–2019 כיהן כראש אגף רפואה של חטיבת בתי החולים של קופת חולים הכללית.

מפברואר 2019 מכהן מושקט כמנכ"ל מרכז רפואי מאיר.

==חיים אישיים==
תושב ראש העין, נשוי לטלי ואב לשניים.

מושקט מוזיקאי ופסנתרן.

==קישורים חיצוניים==
* 
* [https://raanana.mynet.co.il/local_news/article/m_367804 מומחה לרפואת נשים: ד"ר ירון מושקט מונה למנהלו החדש של המרכז הרפואי מאיר] (מיינט רעננה, אשר אטדגי, 20 בפברואר 2019)

==הערות שוליים==

קטגוריה:בעלי תואר דוקטור לרפואה מהטכניון - מכון טכנולוגי לישראל
קטגוריה:רופאים צבאיים ישראלים
קטגוריה:בוגרי העתודה האקדמית
קטגוריה:סגל המרכז הרפואי תל אביב ע"ש סוראסקי
קטגוריה:גינקולוגים ישראלים
קטגוריה:רופאי שירותי בריאות כללית
קטגוריה:מנהלי בית חולים השרון
קטגוריה:מנהלי מרכז רפואי מאיר
קטגוריה:חיילי חיל הים הישראלי
קטגוריה:ראש העין: אישים
קטגוריה:ישראלים שנולדו ב-1958
נהר אנאדיר

נהר אנאדיר (ברוסית: Ана́дырь) הוא הנהר המרכזי המזרחי ביותר ברוסיה, הוא קפוא ברוב חודשי השנה ואורכו 1,150 ק"מ. 

הנהר יוצא במפרץ אנאדיר (שם נמצאת הדלתה שלו) שבים ברינג באוקיינוס הקרח הצפוני והוא עובר בהמחוז האוטונומי צ'וקוטקה. הנהר עובר בעיר אנאדיר, בירת המחוז האוטונומי צ'וקוטקה ומסתיים בהרי אנאדיר המצויים במרכז המחוז. סביב הנהר נמצאים יערות ובעלי חיים כמו דובים חומים, דובי קוטב, שועלי קוטב, שונרים, איילי הצפון ועוד.

במשך שנים היה אנאדיר הדרך העיקרית למעבר מאוקיינוס הקרח הצפוני אל האוקיינוס השקט ואל חצי האי קמצ'טקה.

== ראו גם ==
* אנאדיר
* צ'וקוטקה
* ים ברינג

== קישורים חיצוניים ==

* [https://www.wdl.org/en/item/21331/ נהר אנאדיר], סיפריית העולם הדיגיטלית

קטגוריה:רוסיה: נהרות